Diari Oficial de la Generalitat Valenciana


Sumari del DOGV 5629, del 30-10-2007 (2007/13433)

DECRET 208/2007, de 26 d'octubre, del Consell, pel qual es crea un Institut d'Educació Secundària a Albalat de la Ribera.
-------------------------------------------------------------------------------------------------------------------------

### Dades del document

Número de DOGV
:   5629

Data del DOGV
:   30-10-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/13032


Data del document
:   26-10-2007

Organisme emissor
:   Conselleria d'Educació

Tipus de document
:   Decret

Descriptors 

:   * Albalat de la Ribera
    * centre d'ensenyament
    * ensenyament secundari
    * ensenyament públic

DECRET 208/2007, de 26 d'octubre, del Consell, pel qual es crea un Institut d'Educació Secundària a Albalat de la Ribera. [2007/13916]  
El mapa escolar de la Comunitat Valenciana preveu la creació d'un institut a Albalat de la Ribera per a impartir les ensenyances d'Educació Secundària. El centre, identificat en el mapa escolar com a 46N00007, atendrà la demanda de les ensenyances indicades en el districte escolar Vl-34.  
Atenent estes previsions, l'Ajuntament d'Albalat de la Ribera, per l'acord adoptat en sessió plenària de 29 d'abril de 2003, va cedir a la Generalitat una parcel·la d'11.882,35 m². perquè s'hi construïsca el centre docent previst en el mapa escolar, cessió que va ser acceptada per resolució del conseller d'Economia, Hisenda i Ocupació de 21 de febrer de 2005. Estes actuacions es porten a terme en el marc de col·laboració que establix l'apartat 3 de la disposició addicional quinzena de la Llei Orgànica 2/2006, de 3 de maig, d'Educació, i el Reial Decret 2274/1993, de 22 de desembre, de Cooperació de les Corporacions Locals amb el Ministeri d'Educació i Ciència, d'aplicació supletòria a la Comunitat Valenciana.   
Per a albergar l'esmentat centre docent, la societat mercantil Construcciones e Infraestructuras Educativas de la Generalitat Valenciana, SA, ha gestionat la construcció d'un edifici escolar nou, d'acord amb les exigències que establix el Reial Decret 1537/2003, de 5 de desembre, pel qual s'establixen els requisits mínims dels centres que impartisquen ensenyances escolars de règim general, i l'Orde de 15 de maig de 1992, de la conselleria de Cultura, Educació i Ciència, per la qual s'aproven els programes de necessitats per a la redacció de projectes de construcció de centres d'Educació Infantil, Educació Primària, Educació Infantil i Primària, Educació Secundària Obligatòria i Educació Secundària completa, de titularitat de la Generalitat.  
Per això, de conformitat amb el que establix l'article 17 de la Llei Orgànica 8/1985, de 3 de juliol, reguladora del Dret a l'Educació, la Llei Orgànica 1/1990, de 3 d'octubre, d'Ordenació General del Sistema Educatiu, la Llei Orgànica 2/2006, de 3 de maig, d'Educació, i l'article primer del Reglament Orgànic i Funcional dels Instituts d'Educació Secundària, aprovat pel Decret 234/1997, de 2 de setembre, del Consell, a proposta del conseller d'Educació, i amb la deliberació prèvia del Consell, en la reunió del dia 26 d'octubre de 2007,  
DECRETE  
Article únic  
Es crea el següent centre docent:   
Província: València.  
Localitat: Albalat de la Ribera.  
Denominació: Institut d'Educació Secundària.  
Codi: 51523702.  
Titular: Generalitat.  
Domicili: C/ José Miguel Perales Balaguer.  
Composició: 16 unitats d'Educació Secundària Obligatòria i 6 de Batxillerat.  
Capacitat: 480 places escolars d'Educació Secundària Obligatòria i 210 de Batxillerat.  
DISPOSICIÓ ADDICIONAL  
Única  
El que establix este decret s'inscriurà en el Registre de Centres Docents de la Comunitat Valenciana.  
DISPOSICIONS FINALS  
Primera  
Es faculta el conseller d'Educació perquè adopte totes les mesures necessàries per a complir i desplegar el que establix este decret, així com per a modificar, si és el cas, el domicili, la denominació i la configuració del centre.  
Segona  
Este decret es publicarà en el Diari Oficial de la Comunitat Valenciana i el seu efecte s'entén referit a l'inici del curs escolar 2007/08, excepte allò que es referix al nomenament de l'equip directiu, supòsit en què s'estén a l'1 de juliol de 2007.  
València, 26 d'octubre de 2007  
El president de la Generalitat,  
FRANCISCO CAMPS ORTIZ  
El conseller d'Educació,  
ALEJANDRO FONT DE MORA TURÓN